ئیسحاق ڕابین
ئیسحاق ڕابین (ماوەی ژیان:١ی ئازاری ١٩٢٢ لە ئۆرشەلیم  تاکوو ٤ی تشرینی دووەمی ١٩٩٥ لە تێل ئەڤیڤ ) سیاسەتمەدار و ژەنەڕاڵیکی پێشووی سوپای ئیسرائیل بووە و لە دوو خولدا پۆستی سەرۆک وەزیرانی ئیسرائیلی بەدەستەوەبووە، ، لە ساڵی ١٩٣٨ کاتێک کە قوتابی بووە بەشداری لە خولێکی سەربازی کردووە، لەساڵی ١٩٤٠ بەپلەی نایاب لە قوتابخانەی کادوری تەخورجی کردووە، ساڵی ١٩٤١ چۆتە نێو ھێزەکانی ھاجاناوە و بۆتە یەکێک لە گەورە سەرکردەکانی، لە ساڵی ١٩٤٦ لە لایەن دەسەڵاتدارانی بەریتانیاوە دەستگیرکراوە.
لەگەڵ ھەڵگیرسانی شەڕی ساڵی ١٩٤٨  ئیسحاق ڕابین کراوە بەسەرکردەی بەتالیۆنی ھارئیل، لەکۆتایی جەنگەکەشدا بەشداری لەگفتوگۆی ئاشتی کردووە کە لەنێوان ئیسرائیل و میسر ئەنجانمدراوە، لەساڵی ١٩٦٣ کراوە بە سەرۆکی گشتی سووپای ئیسرائیل، ساڵی ١٩٦٨ لەژیانی سەربازی خانەنشنبووە و بۆتە باڵێۆزی ئیسرائیل لە ویلایەتەیەکگرتوەکانی ئەمریکا ھەروەھا پەرلەمانتار بووە و وەکو وەزیری کاری دایانمەزراندووە، لەساڵی ١٩٧٤ وەکو سەرۆک وەزیرانی ئسرائیل ھەڵبژێردراوە، ساڵی ١٩٧٦ دەستی لەکار کێشاوەتەوە، ساڵی ١٩٩٢ بۆ جاری دووەم توانی یۆستی سەرۆک وەزیران بەدەستبھێنێت و ڕۆڵێکی سەرەکی گێڕاوە لە پەیماننامەی ئاشتی ئۆسلۆ ھەروەھا ڕێکەوتنێکی ئاشتی لەگەڵ ئوردندا ئیمزا کردووە.
لەساڵی ١٩٩٤ ئیسحاق ڕابین خەڵاتی نۆبێلی بۆ ئاشتی وەرگرتووە، لە ٤ی تشرینی دووەمی ساڵی ١٩٩٥ لە ڤیستیڤاڵێکی ئاشتیدا کە لە گۆڕەپانی پاشاکانی ئیسرائیل لە شاری تێل ئەڤیڤ بەڕێوەچوو ئیجال ئەمیری ڕاستڕەوی توندڕەو، ئیسحاق ڕابینی داوەتە بەر فیشەک و دوای ئەوەی گەیەندراوەتە نەخۆشخانە گیانی لەدەستداوە.

سەرچاوە
ویکیپیدیای عەرەبی

وتارە ھەتیوەکان
وەزیرانی حکوومەتی ئیسرائیل
جووە ئیسرائیلییەکان
لەدایکبووانی ١٩٢٢
مردووانی ١٩٩٥
وەرگرانی خەڵاتی ئاشتیی نۆبێل
سەرۆک وەزیرانی ئیسرائیل
جووەکانی وەرگری خەڵاتی نۆبێل
جووە ئەگنۆستیکەکان
جوولەکەکانی تیرۆرکراو
سەرۆکی حکوومەتە تیرۆرکراوەکان
خەلکی ئورشەلیم